  Майя Бывальцева 4-тӥ шуркынмонэ Ижкарын Калыкъёслэн эшъяськон нуналзылы но Удмуртилэн кунлыкезлы 96 ар тырмонлы сӥзем ужрадъёс ортчозы. Со сярысь иворто праздникез радъясьёс. 11 часын карысь Шор площадьын митинг-концерт ортчоз, отчы пыриськозы элькунысь творчествоя коллективъёс. Со сяна, таяз арын нырысьсэ ужрад борды итӥськозы киросэн вамыштӥсьёс. Инмар анайлэн Кузон муодрезлэн праздник нуналаз сое радъяло Ижысь но Удмуртиысь Епархия. Вамыштонэз валтоз митрополит Викторин. Ужрад сӥземын 1612-тӥ арын Москваез но Россиез поляк интервентъёслэсь мозмытон нуналлы. Киросэн вамыштон Свято-Михайловской собор дорысен Шор площадёзь ортчоз. Тегъёс: Мерлык Ижкар Митинг Удмуртия праздникъёс  